НАЦРТ

ЗАКОН О ИЗМЕНАМА И ДОПУНАМА ЗАКОНА О РУДАРСТВУ И ГЕОЛОШКИМ ИСТРАЖИВАЊИМА

**Члан 1.**

У Закону о рударству и геолошким истраживањима („Службени гласник РС”, брoj 101/2015), у члану 3. став 1. тачка 4) после речи: „питке, минералне“, брише се слово „и“ а после речи „термалне“, додају се речи: „и термоминералне“;

У тачки 5) речи: „средње и високе енталпије из којих је могуће издвајање топлотне енергије температуре преко 100°c;“ замењују се речима: „средње енталпије из којих је могуће издвајање топлотне енергије температуре 100 °c - 200 °c и ресурсе високе енталпије из којих је могуће издвајање топлотне енергије температуре преко 200°c;“

У тачки 8) бришу се речи: „и геотермална енергија“;

У тачки 13) након речи: „ грађевинарству“ додати речи: “и карбонатне сировине, туф, зеолитизирани туф и тресет, који се користе у индустрији.“

У тачки 29) реч:„затвореног“ замењује се речима: „највише два затворена“.

У тачки 39) бришу се речи: „и геотермалних ресурса високе енталпије“.

У тачки 40) бришу се речи: „и других геолошких ресурса“.

У тачки 41) бришу се речи: „и геотермалних ресурса“.

Тачка 42) се брише.

**Члан 2.**

Члан 4. став 7. мења се и гласи:

„Примењена геолошка истраживања и експлоатација урана, никла и кобалта врше се уз претходну сагласност Владе Републике Србије на предлог Министарства. Експлоатација минералних ресурса односно минералних сировина од стратешког значаја за Републику Србију врше се након потврђених ресурса и резерви минералних сировина.

Додају се ставови 8, 9, 10 и 11 који гласе:

„За експлоатацију стратешких минералних сировина Влада Републике Србије спроводи поступак у складу са Законом о јавном приватном партнерству и концесијама, с тим што право пречег уговарања има привредно друштво које је завршило истраживања и потврдило резерве минералних сировина на простору на којем ће се обављати експлоатација те минералне сировине.

У случају спровођења поступка у складу са Законом о јавном приватном партнерству и концесијама, уколико се не закључи уговор са привредним друштвом као право пречег уговарања из става 8. овог члана, услови јавног позива морају бити исти или строжији у односу на услове уговарања из истог става.

Министар ближе порописује начин и услове уговарања из ст. 8. и 9. овог члана сходно одредбама овог закона.

У случају спровођења поступка давања концесије за истраживање и експлоатацију стратешких минералних ресурса односно минералних сировина и урана, никла и кобалта, истраживање и експлоатација врши се на основу уговора о концесији закљученог у складу са посебним прописима из области концесија и на основу одобрења издатих сходно овом закону.“

**Члан 3.**

У члану 8. додаје се нови став који гласи:

„Вредност ископане минералне сировине или других геолошких ресурса из става 1. овог члана, утврђује се актом Владе сваке друге године на основу тржишне вредности ископане минералне сировине или других геолошких ресурса.“

**Члан 4.**

После члана 8. додаје се члан 8a који гласи:

**„Члан 8a**

Сва правна и физичка лица која подносе захтеве као и другу документацију по основу одредби овог закона, биће у могућности да обављају коресподенцију са Министарством рударства и енергетике у електронском облику, потписане квалификованим електронским потписом, односно квалификованим електронским печатом, у складу са законом који уређује електронско пословање.

Министар ближе прописује начин подношења захтева електронским путем односно достављање података, аката и документације, сходно одредбама овог закона.“

**Члан 5.**

Члан 9. се мења тако да гласи:

„Одобрење за примењена геолошка истраживања минералних и других геолошких ресурса, одобрење за задржавање права на истражни простор, одобрење за експлоатационо поље и/или одобрење за експлоатацију минералних сировина и/или других геолошких ресурса, одобрење за изградњу рударских објеката и/или одобрење за извођење рударских радова, одобрење за употребу рударских објеката и одобрење за управљање рударским отпадом, потврда о резервама минералних сировина и ресурса и/или других геолошких ресурса, може се пренети на друго привредно друштво, односно друго правно лице и предузетника, у складу са условима прописаним овим законом и подзаконским прописима донетим на основу овог закона.

Преносом одобрења из става 1. овог члана на друго привредно друштво, односно друго правно лице и предузетника, преносе се и сва права и обавезе и друга одобрења издата по основу одобрења за геолошка истраживања на одобреном истражном простору, одобрења за експлоатационо поље и/или одобрења за експлоатацију минералних сировина, као и одобрења за изградњу рударских објеката и/или извођење рударских радова.

Захтев за пренос одобрења подноси се Министарству, односно надлежном органу аутономне покрајине када се истраживање односно експлоатација изводи на територији покрајине (у даљем тексту: надлежни орган), који доноси решење о преносу одобрења.

Уз захтев за пренос одобрења подносе се:

1. фотокопија одобрења које је предмет преноса или подаци о издатом одобрењу;
2. доказ о праву својине или коришћења, закупа и/или сагласности односно службености новог носиоца одобрења за површину на којој је планирана изградња рударских објеката и извођење рударских радова за најмање пет година у складу са одобреном техничком документацијом;
3. списак катастарских парцела са писаном изјавом носиоца одобрења да су исте обухваћене рударским радовима за наредних најмање пет година у складу са одобреном техничком документацијом;
4. ситуациона карта у размери, 1:2500 или у одговарајућој размери, не старија од 6 месеци са уцртаним границама експлоатационог поља, стањем рударских радова, пројектованим рударским радовима за наредних најмање пет година у складу са одобреном техничком документацијом, јасно назначеним границама и ознакама катастарских парцела у писаној и дигиталној форми;
5. извештај носиоца одобрења за истраживање и/или експлоатацију о извршењу обавеза у вези: санације и рекултивације простора; управљања рударским отпадом; ангажовања лица са одговарајућом стручном спремом на пословима техничког руковођења, стручног надзора и безбедности и здравља на раду; благовременог извештавања надлежног органа и инспекцијских служби о вршењу радова на извођењу геолошких истраживања и/или експлоатације;
6. доказ о измирењу накнаде за примењена геолошка истраживања минералних и других геолошких ресурса, односно накнаде за коришћење минералних сировина, у складу са стањем на дан подношења захтева;
7. подаци о квалификационoj структури запослених и ангажованог техничког особља новог носиоца одобрења, ако се пренос одобрења односи за експлоатационо поље и/или одобрење за експлоатацију минералних сировина;
8. подаци о техничкој опремљености и оспособљености новог носиоца одобрења, ако се пренос одобрења односи за експлоатационо поље и/или одобрење за експлоатацију минералних сировина;
9. писана изјава новог носиоца одобрења о прихватању преноса одобрења са свим правима и обавезама које проистичу из њега;
10. када се врши пренос одобрења за изградњу рударских објеката и/или извођења рударских радова или одобрења за експлоатацију у складу са чланом 77. овог закона, нови носилац одобрења доставља и гаранцију банке или меницу или коорпоративну гаранцију за извршење послова санације и рекултивације деградираног земљишта услед експлоатације;

У случају експлоатације резерви минералних сировина који су од стратешког значаја за Републику Србију пренос одобрења се може вршити уз претходну сагласност Владе Републике Србије на предлог Министарства.

Решење из става 3. овог члана које издаје Министарство је коначно и против њега се може покренути управни спор.

На решење из става 3. овог члана које је донео надлежни орган аутономне покрајине, жалба се подноси министру надлежном за послове геолошких истраживања и/или за послове рударства (у даљем тексту: министар).

Уз захтев за пренос потврде, коју подноси носилац потврде подноси се:

1. фотокопија потврде која је предмет преноса или подаци о издатој потврди;
2. писана изјава новог носиоца потврде о прихватању преноса потврде са свим правима и обавезама које проистичу из ње;
3. за правно лице на које се преноси потврда, доказ о измирењу накнаде за примењена геолошка истраживања минералних и других геолошких ресурса, односно накнаде за коришћење минералних сировина, у складу са стањем на дан подношења захтева;“

 **Члан 6**

У члану 14. став 3. после речи: „Републике Србије“ додају се речи: „даје мишљење на студије оправданости и генералне пројекте за капиталне објекте од интереса за Републику Србију, који се изграђују у складу са посебним прописима из области планирања и изградње,“.

**Члан 7.**

У члану 21. ставу 1. брише се реч: „хидрогеолошка“, док се после речи: „за потребе“, додаје се реч: „утврђивања,“.

 У члану 21. ставу 1. после речи „ урбанистичког планирања,“ додају се речи: „снижавања нивоа подземних вода, “.

Додаје се нови став 5. који гласи:

„У погледу услова и начина контроле и праћења концентрације гасова са ефектом стаклене баште у атмосфери на нивоу који би спречио опасне антропогене сметње у климатском систему, примењују се прописи из области заштите животне средине, а у погледу услова и начина изградње постројења за складиштење CО2 примењују се прописи из области изградње објеката.“

**Члан 8.**

У члану 22. став 1. после речи: „пројеката геолошких истраживања” додају се речи: „вршење техничке контроле пројекта геолошких истраживања, ”.

У ставу 2. после речи: „геолошких истраживања” додају се речи: „руковођења и надзора над извођењем геолошких истраживања,”.

**Члан 9.**

У члану 25. став 3. бришу се речи: “Привредно друштво, односно друго правно лице или предузетник које обавља послове израде техничке документације, мора бити осигурано од одговорности за штету коју може причинити другој страни, односно трећем лицу.“.

**Члан 10.**

У члану 27. мења се став 3. тако да исти гласи:

„Надзор над извођењем геолошких истраживања не може да врши правно лице које изводи геолошка истраживања.”

У ставу 4. после речи: „дужно је да” додају се речи: „води дневник стручног надзора и да “.

У ставу 5. после речи: „овог закона“ додају се речи: „и уз елаборат о инжењерскогеолошким - геотехничким условима изградње објеката“

**Члан 11.**

У члану 28. став 2. после речи: „условима изградње” додају се речи: „и/или санације”, а после речи „објеката”, додају се речи: „и терена”.

У ставу 3. речи: „најкасније 30 дана од дана истека одобреног истражног рока, a у случају продужења истражног рока у смислу члана 39. овог закона, најкасније до краја претходно одобреног истражног рока“, замењују се речима: “најкасније 30 дана од дана истека одобреног истражног рока а у случају продужења истражног рока у смислу члана 39. овог закона као и у случају задржавања истражног права у смислу члана 40. овог закона, најкасније 30 дана пре краја претходно одобреног истражног рока.“

Додају се ст. 5. и 6. који гласе:

„Министарство може уступити одређене информације из Извештаја и Елабората Геолошком заводу Србије у циљу израде различитих геолошких карата и унапређења свеобухватног геолошког знања територије Републике Србије.

Министарство и Геолошки завод Србије имају обавезу да са Извештајима и Елаборатима поступају у складу са ознаком „Пословна тајна“.

**Члан 12.**

У члану 31. став 3. после речи; „покрајине“, додају се речи; „ ,као и:“

У ставу 4. бришу се речи: „Уколико надлежни орган поводом захтева из става 1. овог члана, на основу увида у катастар истражних простора и катастар експлоатационих поља утврди да је истражни простор слободан, о истом обавештава подносиоца захтева, који је дужан да у року од 30 дана од дана добијања одговора о увиду у катастар, надлежном органу достави:“

У ставу 4. бришу се тачка 1) и 5).

У ставу 4. у тачки 3) бришу се речи: „ , у два примерка“.

**Члан 13.**

У члану 34. ст. 1, 2 и 3. мењају се са ст. 1. и 2. који гласе:

„Захтев за издавање одобрења из члана 30. ст. 1. и 2. овог закона садржи податке о: привредном друштву, односно другом правном лицу или предузетнику које је подносилац захтева, врсти геолошких истраживања, врсти минералних и других геолошких ресурса и величини истражног простора, као и времену трајања истраживања, сходно члану 38. и 41. овог закона.

Уз захтев из става 1. овог члана подноси се:

1. топографска карта у размери 1:25.000 или у другој погодној размери, са уцртаном границом и координатама истражног простора;
2. пројекат геолошких истраживања;
3. извештај и потврду о извршеној техничкој контроли пројекта;
4. доказ о праву коришћења података и резултата истраживања који су резултат геолошких истраживања другог привредног субјекта или су резултат основних и примењених геолошких истраживања, ако су коришћени приликом израде пројекта;
5. писмо о намерама банке да ће подносиоцу захтева издати банкарску гаранцију у року до 30 дана од дана добијања решења за истраживање металичних и неметаличних минералних сировина;
6. информацију надлежног органа за послове урбанизма на нивоу локалне самоуправе о усклађености истраживања у односу на просторни или урбанистички план или друга ограничења;
7. доказ о плаћеној републичкој, односно покрајинској административној такси када се истраживање врши на територији покрајине за издавање одобрења;
8. доказ о праву својине или праву коришћења, закупа и/или сагласности, односно службености на земљишту на којем је планирано извођење истражних радова (истражне бушотине, раскопе, истражне етаже, истражне рударске радове) у складу са пројектом геолошких истраживања из става 2. тачка 2) овог члана, најмање за период за који се подноси захтев за истраживање, осим у случају истраживања на шумском земљишту у јавној својини када се доказ о праву коришћења, односно праву службености доставља пре почетка извођења истражних радова. Када се локација извођења поменутих истражних радова одређује у току истражног периода, потребно је доставити тражени доказ пре почетка извођења истих.“

У досадашњем ставу 7. речи: „чланом 106.“ замењују се речима: „чланом 105.“

 Додаје се нови став који гласи:

„У случају да се ради о пробном раду истражне бушотине нафте и природног гаса из става 5. овог члана у рударском пројекту обавезно треба навести време/дужину трајања истог пробног рада, сходно члану 45. овог закона, као и детаљно описати начин њиховог складиштења.“

**Члан 14.**

После члана 34. додаје се члан 34а који гласи:

**„Члан 34а**

Носилац истраживања ће надлежном органу доставити гаранцију за добро извршење посла, у складу чланом 34. и 39. овог закона, у року од 30 дана од дана добијања решења.

Гаранција за добро извршење посла ће се достављати на годишњем нивоу, за сваку истражну годину појединачно, у облику безусловне, неопозиве и наплативе на први позив, у износу од 10% предрачунске вредности по години у којој се врше истраживања а од износа предвиђеног предрачуном трошкова из пројекта геолошких истраживања.

Свака наредна гаранција за добро извршење посла мора бити предата на годишњем нивоу током целог истражног рока најкасније 3 (три) дана пре истека важности претходне гаранције за добро извршење посла.

Корисник ће моћи да се наплати из достављене банкарске гаранције у случају неиспуњења обавеза из решења о одобрењу за геолошка истраживања, а на основу захтева и изјаве корисника о неиспуњењу утврђених обавеза носиоца истраживања.“

**Члан 15.**

У члану 35. став 1. мења се реч: „став 2“ у реч: „став 1“.

У члану 35. став 1. тачка 1) мења се и гласи:

„1) ако је покренут поступак поводом захтева за истраживање, захтева за продужење истражног рока и захтева за задржавање права на истражни простор на истом истражном простору од стране другог правног лица, као и ако је покренут поступак поводом захтева за издавање одобрења за експлоатационо поље или експлоатациони простор као и ако је покренут концесиони поступак сходно посебним прописима.“

У тачки 2) реч: „ став 4“ замењују се речима : „став 2“.

Тачка 3) мења се и гласи:

„3) ако је простор за који се тражи одобрење за истраживање већ издат другом лицу за: истраживање, задржавање права на истражни простор, експлоатационо поље или експлоатацију минералних сировина и ресурса, експлоатациони простор подземних вода и геотермалних ресурса;

**Члан 16.**

У члану 36. став 1. после речи: „истог “ додају се речи: „или другог“, и после речи: „минералног“, додаје се реч; „или“.

**Члан 17.**

У члану 38. у ставу 1. бришу се речи: „два пута у континуитету“, а реч: „првог“ се мења и гласи: „продуженог“. Такође се у истом ставу бришу речи: „три године, а другог до“ и мења се реч: „4“, тако да гласи: „5“.

После става 3. додаје се став који гласи: „Одобрењем за инжењерскогеолошка истраживања одређује се истражни рок у дужини до једне године уз могућност продужења до годину дана.“

У досадашњем ставу 4. након речи: „грађевинарству“ додају се речи: „ и карбонатне сировине, туф, зеолитизирани туф и тресет, који се користе у индустрији“.

**Члан 18.**

У члану 39. мења се став 1. тако да гласи:

„Захтев за продужење истражног рока из члана 38. овог закона подноси се најкасније 30 дана пре истека истражног рока одређеног одобрењем за истраживање, под условом да је извршено најмање 75% одобреног обима радова по врстама радова у свакој години истраживања, приказаној у основном пројекту истраживања, у складу са чланом 44. став 1. овог закона.“

У ставу 2. у тачки 2) бришу се речи: „ , у два примерка“.

У ставу 2. додаје се нова тачка 6) која гласи:

„6) писмо о намерама банке да ће подносиоцу захтева издати банкарску гаранцију у року до 30 дана од дана добијања решења за истраживање;

7) доказ о праву својине или праву коришћења, закупа и/или сагласности, односно службености на земљишту на којем је планирано извођење истражних радова (истражне бушотине, раскопе, истражне етаже, истражне рударске радове) у складу са пројектом геолошких истраживања из става 2. тачка 2) овог члана, најмање за период за који се подноси захтев за продужење истражног рока, осим у случају истраживања на шумском земљишту у јавној својини када се доказ о праву коришћења, односно праву службености доставља пре почетка извођења истражних радова. Када се локација извођења поменутих истражних радова одређује у току истражног периода, потребно је доставити тражени доказ пре почетка извођења истих.“

**Члан 19.**

У члану 40. став 2. додаје се тачка 5) која гласи: „ 5) завршни извештај.“

У ставу 4. речи: „две године “ замењују се речима: „годину дана“, а речи: „три године“ замењују се речима: „две године“.

**Члан 20.**

У члану 41. додаје се став 2. који гласи:

„Најмања површина појединачног полигона на коме се могу вршити примењена геолошка истраживања металичних минералних сировина износи 10 km2, а подземних вода 0,05 km2, уколико се утврди да су истраживања на траженом истражном простору стручно оправдана.“

**Члан 21.**

У члану 42. додају се ст. 4 и 5 који гласе:

У оквиру одобреног истражног и/или експлоатационог поља и експлоатационог простора могу се вршити инжењерско-геолошка истраживања у циљу изградње објеката и санације терена у складу са овим законом.

Примењена геолошка истраживања подземних вода за потребе водоснадбевања могу се вршити у оквиру истражних поља минералних сировина и истражних и експлоатационих простора подземних вода и геотермалних ресурса када то дозвољавају геолошки и други услови у складу са овим законом.

**Члан 22.**

У члану 44. став 3. бришу се речи: „у пројекту геолошких истраживања није приказана врста, обим и динамика извођења истражних радова посебно за сваку истражну годину или када”.

После става 3. додаје се нови став 4. који гласи:

„Уз анекс пројекта из става 3. овог члана, у случају да је истим планирано извођење истражних радова (истражне бушотине, раскопе, истражне етаже, истражне рударске радове), доставља се и доказ о праву својине или праву коришћења, закупа и/или сагласности, односно службености на земљишту на којем су планирани претходно наведени радови.“

 После досадашњег става 4. додају се нови ставови који гласе:

„Уколико у одобреном истражном року привредно друштво поднесе захтев за утврђивање и оверу ресурса и резерви минералних сировина, ресурса и резерви подземних вода и геотермалних ресурса а жели да настави са истраживањем потребно је да достави захтев за измену и допуну пројекта у складу са ставом 3. овог члана.

Носилац истраживања може поднети захтев за издавање одобрења за измену граница одобреног истражног простора у складу са условима одређеним овим чланом, с тиме да je за проширење истражног простора дужан да прибави услове надлежних завода за заштиту природе и заштиту културног наслеђа.“

**Члан 23.**

У члану 45. став 1. тачке 1) и 5) бришу се.

У ставу 3. речи: „путем рада" замењују се речима : „путем пробног рада пробне".

После става 4. додаје се нови став 5. који гласи:

„Материјал који се узима у сврху технолошких испитивања не може се отуђити нити продати и после завршених испитивања мора бити одложен према пројектној документацији на истражном, односно експлоатационом пољу са којег је материјал и узет.“

У досадашњем ставу 5. мењају се речи: „из члана 159. став 2. тачка 2) овог закона“, тако да гласе: „закона којим се дефинишу накнаде за коришћење јавних добара.“

**Члан 24.**

У члану 46. став 1. после речи: „поља“ додају се речи: „и простора“.

**Члан 25.**

У члану 47. став 1. се мења тако да гласи:

„Надлежни орган ће укинути решење о одобрењу за истраживање пре истека одређеног истражног рока у случајевима ако се:

1. истраживања не изводе у складу са пројектом геолошког истраживања;
2. не обезбеди стручни надзор над извођењем геолошких истраживања;
3. истраживања изводе ван одобреног истражног простора;
4. не доставља годишњи извештај за претходну истражну годину у року прописаном законом;
5. не врати у првобитно стање земљиште на којем се изводе истражни радови;
6. не спроводе прописане мере безбедности и здравља на раду, потребне мере обезбеђења имовине, здравља људи и заштите животне средине и заштите културних добара и добара која уживају претходну заштиту;
7. не плати накнада за примењена геолошка истраживања, као и накнада за нафту и природни гас, добијену пробним радом истражних бушотина у претходној истражној години;
8. накнадно утврди да приложена документација на основу које је издато одобрење садржи нетачне, односно неистините податке;
9. ако се истраживањем угрожава већ постојеће коришћење или истраживање подземних вода и геотермалне енергије;
10. не прибави доказ о праву коришћења, закупа, сагласности власника, односно службености на земљишту, на којем планира да изведе пројектоване истражне радове (истражне бушотине, раскопе, истражне етаже, истражне рударске радове и др.), пре почетка извођења истих радова;
11. не пријави почетак извођења истражних радова у року предвиђеном законом.
12. не започне са радовима у року од 30 дана од дана пријема одобрења за истраживање.
13. уколико се годишњим извештајем утврди да се радови не изводе у складу са пројектом;
14. под видом истраживања врши експлоатација минералних сировина, или коришћење подземних вода и геотермалних ресурса;
15. уколико не достави банкарску гаранцију у складу са чланом 34а овог закона.“

У ставу 6. реч: „9)“ се мења речима: „13)“;

**Члан 26.**

У члану 49. додаје се став 6. који гласи:

„У случају када носилац истраживања више није познат или више не постоји и не може се утврдити право власништва над резултатима, министарство надлежно за послове рударства и геолошких истраживања може располагати резултатима геолошких истраживања као и документима који садрже геолошке резултате.“

**Члан 27.**

 У члану 50. став 1. после речи: „истих радова“ додају се речи: „И ИСТЕ ДОСТАВИ МИНИСТАРСТВУ, ОДНОСНО НАДЛЕЖНОМ ОРГАНУ АУТОНОМНЕ ПОКРАЈИНЕ;“

У ставу1. додају се тачке: 15), 16) и 17) које гласе:

„15) у случају негативног утицаја на постојећа изворишта при вршењу примењених геолошких истраживања подземних вода, истражне радове обустави и о томе обавести надлежни орган и надлежну локалну самоуправу;

16) конзервира бушотину уколико се пронађе подземна вода која се неће одмах користити;

17) по завршетку или обустављању геолошких истраживања на подручју на коме су обављени радови, спроведе све мере обезбеђења којима ће се трајно искључити наступање опасности за људе и имовину, као и за животну средину и да терен приведе првобитној намени и о томе обавести надлежни орган који је издао одобрење за геолошка истраживања, као и локалну самоуправу на чијој територији су изведени радови;

Став 2. брише се.

**Члан 28.**

У члану 52. став 2. после речи: „радних група“ додају се речи: „(у даљем тексту комисија)“, док се у истом ставу бришу речи: „ , који не може бити дужи од три године од дана доношења акта о образовању радних група“

У ставу 3. речи: „радних група“ замењује реч: „комисије“;

У ставу 4. речи: „на захтев носиоца истраживања или носиоца експлоатације“, се мењају и гласе: „на захтев лица које је стекло услове за оверу ресурса и резерви минералних сировина, ресурса и резерви подземних вода или петрогеотермалних у складу са одредбама овог закона“.

У ставу 5. у тачки 1) после речи : „експлоатационо поље“, додају се речи : „ ,или подаци о издатом одобрењу“.

После става 6. додају се нови ст. 7. и 8. који гласе:

„Захтев за издавање потврде из става 4. овог члана подноси се најкасније годину дана од завршених геолошких истраживања на основу којих се врши утврђивање и овера ресурса и резерви минералних сировина, ресурса и резерви подземних вода и/или геотермалних ресурса.

Надлежни орган ће решењем одбити захтев из става 4. овог члана ако подносилац захтева има неизмирене обавезе по питању накнада за вршење геолошких истраживања и накнада за коришћење минералних сировина и/или других геолошких ресурса као и ако је налазом инспекције утврђено да није испунио обавезе из члана 50. овог закона.“

**Члан 29.**

У члану 53. ставу 1. после речи: „истраживања,“ брише се реч: „и“, а после речи: „експлоатације“, додаје се реч: „и/или носилац одобрења за експлоатациони простор“, док се после речи; „истражном“ додаје реч; „или експлоатационом“.

У члану 53. ставу 4. после речи: „минералних сировина“ додају се речи: „ ,подземних вода и геотермалних ресурса“.

**Члан 30.**

У члану 57. став 1. тачка 1). брише се.

У ставу 2. речи: „члана 48“ замењују се речима: „члана 54.“.

**Члан 31.**

У члану 58. став 1. након речи: „ресурса“, бришу се речи: „ниске енталпије“, док се након речи; „и/или ресурса“, додају речи: „као и на основу потврде о резервама и/или ресурсима подземних вода и/или петрогеотермалним ресурсима из члана 52. овог закона“.

**Члан 32.**

У члану 59. став 1. мења се и гласи:

„Захтев за одобрење експлоатационог простора и количину резерви и/или ресурса из члана 58. овог закона, садржи податке о: привредном друштву, односно другом правном лицу или предузетнику које је подносилац захтева, и величини експлоатационог простора.“

У ставу 2. тачка 2. брише се.

 **Члан 33.**

У члану 66. мења се став 1. тако да гласи:

„Изградња зграда, енергетских објеката, јавних путева, железничких пруга, канала и других саобраћајница, као и осталих инфраструктурних објеката на експлоатационом пољу, може се одобрити по претходно прибављеној сагласности министарства надлежног за послове рударства. У случају када носилац одобрења гради објекат на сопственом експлоатационом пољу не тражи се сагласност министарства надлежног за послове рударства.“

Додаје се став 6. који гласи:

„Инжењерскогеолошка-геотехничка истраживања могу се вршити у оквиру експлоатационих поља минералних сировина у случајевима када је неопходна изградња објеката из става 1. овог члана и санација терена.“

**Члан 34.**

У члану 67. став 1. бришу се речи: „у склопу изградње грађевинских објеката “.

 **Члан 35.**

После члана 67. додаје се члан 67а који гласи:

„**Члан 67а**

Ради реализације пројеката изградње и реконструкције линијских инфраструктурних објеката од посебног значаја за Републику Србију, за које је утврђен јавни интерес за експропријацију, административни пренос и непотпуну експропријацију непокретности, у складу са одговарајућим планским документима којима је предвиђена изградња таквих објеката и за које је утврђена уговорна обавеза Републике Србије, орган надлежан за изградњу инфраструктурних објеката обавештава министарство надлежно за експлоатацију минералних сировина о узимању материјала за изградњу и уз обавештење доставља:

1. координате простора из којег ће се узети материјал;
2. количине материјала које ће се узети;
3. време вршења радова;
4. начин рекултивације деградираног простора.

Корисник простора са кога се или из кога се обезбеђује материјал за изградњу линијских инфраструктурних објеката који су препознати као пројекти од посебног значаја за Републику Србију из става 1. овог члана дужан је да изврши санацију и рекултивацију простора деградираног наведеним радовима.

Министартво рударства и енергетике у вези са обавештењем из става 1. овог члана не издаје одобрења из оквира надлежности овог закона.“

**Члан 36.**

У члану 69. ставу 1. мења се реч; „простору“, у реч : „пољу“.

**Члан 37.**

У члану 70. у ставу 1. тачка 3) се мења тако да гласи: „Фотокопија потврде о ресурсима и резервама минералних сировина која се издаје на основу извршених истраживања у складу са важећим прописима о класификацији ресурса и резерви или подаци о издатој потврди“;

У тачки 4) бришу се речи: „и одговарајућа лиценца";

У тачки 5) после речи; „минералних сировина“, додају се речи: „са наведеном потврдом о ресурсима и резервама на основу које се израђује студија“;

Додаје се тачка 7) која гласи: „у случају експлоатације стратешких минералних сировина, неопходно је доставити уговор предвиђен чланом 4. став 8. овог закона.“

У ставу 4. тачка 3) речи: „издатог" замењују се речима : „одобреног“ и бришу се речи: „за исту минералну сировину“.

У ставу 4. тачка 4) речи: „сходно чл. 158. и 159. овог закона“ се замењују речима: „за примењена геолошка истраживања минералних и других геолошких ресурса, за задржавање истражног простора као и за коришћење минералних сировина“.

**Члан 38.**

У члану 71. тачка 6) се брише.

**Члан 39.**

У члану 72. став 1. тачка 1) мења се и гласи:

„1) не прибави одобрење за извођење рударских радова и/или изградњу рударских објеката или одобрење за употребу рударских објеката;“

Додају се тачке 9) и 10) које гласе:

„9) благовремено, у складу са овим законом, не достави Министарству, односно надлежном органу аутономне покрајине, гаранцију банке или меницу или коорпоративну гаранцију за извршење послова санације и рекултивације деградираног земљишта услед експлоатације;

1. уколико је раскинут уговор предвиђен чланом 4. став 8. овог закона.“

У ставу 2. мења се реч: „ 8)“ тако да гласи: „10)“.

  **Члан 40.**

У члану 73. ставу 1. додаје се тачка 3) која гласи: „истеком или раскидом уговора предвиђеним чланом 4. став 8. овог закона.“

**Члан 41.**

У члану 76. у ставу 2. после речи: „укинуће издато одобрење“, ставља се запета и додају речи: „односно неће издати ново одобрење истом лицу“.

**Члан 42.**

У члану 77. у ставу 2. у тачки 3) после речи; „контроли пројекта,“ додају се речи: „и наведеном потврдом о резервама на основу које је израђен“, док се после речи: „пројекта“, додају речи: „и наведеном потврдом о ресурсима на основу које је израђен;“

Мења се тачка 5) тако да гласи: „фотокопија потврде о ресурсима и резервама минералних сировина која се издаје на основу извршених геолошких истраживања, а у складу са важећим прописима о класификацији ресурса и резерви минералних сировина или извештаја о минералним ресурсима у случају експлоатације природних грађевинских материјала или подаци о издатом одобрењу;“

У тачки 6) после речи: „ранга“, додају се речи: „осим у случају експлоатације природних грађевинских материјала;“

У тачки 7) после речи: „утицаја“, додају се речи: „осим у случају експлоатације природних грађевинских материјала;“

У тачки 8) после речи: „експлоатације“, додају се речи: „осим у случају експлоатације природних грађевинских материјала;“

У тачки 9) после речи: „експлоатације“, додају се речи: „осим у случају експлоатације природних грађевинских материјала;“

У тачки 10) после речи: „радова“, додају се речи: „и писана изјава подносиоца захтева са списком свих катастарских парцела обухваћених рударским радовима, да су за исте решени имовинско-правни односи.“

Брише се тачка 11).

После става 3. додаје се нови став који гласи: „Ако се покрене поступак стечаја или ликвидације носиоца одобрења за извођење рударских радова, а које није извршило санацију и рекултивацију деградираног земљишта, трошкови санације подмирују се из стечајне, односно ликвидационе масе.“

У досадашњем ставу 4. мења се реч: „12)“ тако да гласи: „11)“.

У досадашњем ставу 8. мења се реч: „6“ тако да гласи: „7“.

У досадашњем ставу 9. мења се реч: „6“ тако да гласи: „7“.

**Члан 43.**

У члану 78. ставу 1. додаје се тачка 11) која гласи:

„11) врста, серијски број и рок важења достављеног инструмента финасијског обезбеђења прописана чланом 77. овог закона.“

**Члан 44.**

У члану 79. став 2. у тачки 4) после речи. „пројекту“, додају се речи: „и писана изјава подносиоца захтева са списком свих катастарских парцела обухваћених рударским радовима да су за исте решени имовинско-правни односи.“

**Члан 45.**

У члану 80. став 1. додаје се тачка 7) која гласи:

„7) не прибави доказ о праву коришћења, закупа, сагласности власника, односно службености на земљишту, на простору на којем изводи рударске радове.“

У ставу 3. мења се реч: „6)“ тако да гласи: „7)“.

**ИЗМЕНА НАСЛОВА ПОГЛАВЉА**

Изнад члана 83. се мења тако да сада гласи: „1. Врсте инвестиционе-техничке документације“.

**Члан 46.**

У члану 91. став 1. реч: „проширење“ замењује се речима: „захватања нових резерви“, док се после речи: „рудницима,“ додају се речи: „за измену граница експлоатационог поља за експлоатацију неметаличних минералних сировина за грађевинске материјале“.

Брише се став 2.

 **Члан 47.**

У члану 92. после става 1. додаје се нови став 2. који гласи:

„Технички рударски пројекти израђују се за санацију и рекултивацију напуштених рударских објеката.“.

У досадашњем ставу 2. који постаје став 3. бришу се речи: „издату у складу са чланом 107. став 1. овог закона“.

**Члан 48.**

У члану 94. став 1. тачка 2) мења се и гласи:

„2) израду појединачних бушотина за истраживање и пробни рад бушотина за нафту и природни гас“.

 **Члан 49.**

У члану 96. став 5. брише се.

**Члан 50.**

У члану 97. ставови 3. и 4. се бришу а додају се нови ст. који гласе:

„О извршеној техничкој контроли саставља се извештај који потписују главни и одговорни ревиденти и издаје се потврда о извршеној техничкој контроли коју потписује одговорно лице привредног друштва које је извршило техничку контролу.

Извештај мора да садржи опште податке о привредном друштву које је израдило пројекат и привредном друштву које је вршилац техничке контроле, наведеног главног и одговорне ревиденате, решење о именовању главног и одговорних вршиоца техничке контроле са изјавом одговорног лица привредног друштва које је извршило техничку контролу да испуњавају услове прописане одредбама члана 123. овог закона, кратак приказ пројекта, пројектни задатак, наведена претходна одобрена документација у складу са којом се израђује предметни пројекат ако је прописана законом, опис метода и прорачуна примењених у пројекту, као и изјашњење у вези са чланом 85. овог закона.

Потврда мора да садржи име пројекта, назив привредног друштва које издаје потврду, датум израде пројекта и изјашњење о томе да ли пројекат испуњава све прописане услове, са датумом издавања потврде и потписом и печатом привредног друштва вршиоца техничке контроле.

Извештај и потврда морају бити заведени од стране привредног друштва које је вршилац техничке контроле и привредног друштва које је власник пројектне документације.

**Члан 51.**

У члану 101. додаје се став 7. који гласи:

Министарство, односно надлежни покрајински орган укинуће одобрење из става 1. овог закона ако се:

1) експлоатацијом угрожава живот и здравље људи и животна средина, а друге мере предвиђене овим законом и другим прописима нису довољне да се то спречи;

2) експлоатацијом угрожава културно добро, његова заштићена околина или простор од културно-историјског, градитељског и археолошког значаја;

3) не плаћа накнада за коришћење минералних сировина;

4) не врши поступак рекултивације у складу са пројектном документацијом;

5) не придржава услова дефинисаних актима других органа и институција из области заштите животне средине, водопривреде и културе;

6) не прибави доказ о праву коришћења, закупа, сагласности власника, односно службености на земљишту, на простору на којем изводи рударске радове;

7) благовремено, у складу са овим законом, не достави Министарству, односно надлежном органу аутономне покрајине гаранцију банке или меницу или коорпоративну гаранцију за извршење послова санације и рекултивације деградираног земљишта услед експлоатације.“

**Члан 52.**

У члану 102. став 1. тачка 6) мења се тако да гласи:

„ 6) у случају када се одобрава пројекат за изградњу рударских објеката одређује се рок до када предузеће мора прибавити решење којим се одобрава извођење рударских радова на експлоатацији минералне сировине, који не може бити дужи од пет година;“

У ставу 2. после речи: „предметног рока.“ додају се речи: „ Уз овај захтев подноси се:“

Став 3. брише се.

У ставу 3. тачка 3) реч: „допунски“ замењује се речи: „ технички“.

**Члан 53.**

У члану 103. у ставу 1. тачка 2) после речи: „контроле“, додају се речи: „са наведеном потврдом о резервама и ресурсима на основу које је израђен;“

У ставу 1. тачка 5) речи: „до десет година“ замењују се речима: „од најмање једну годину", док се на крају текста тачке 5) додају речи: „ , и писана изјава подносиоца захтева са списком свих катастарских парцела обухваћених рударским радовима да су за исте решени имовинско-правни односи, потписана од стране одговорног лица“.

Тачка 6) се мења тако да гласи: „фотокопија потврде о ресурсима и резервама минералних сировина или подаци о издатој потврди“.

У тачки 9) реч: „акт“ замењује се речју: „сагласност“.

После става 6. додаје се нови став који гласи: „ако се покрене поступак стечаја или ликвидације носиоца одобрења за извођење рударских радова, а које није извршило санацију и рекултивацију деградираног земљишта, трошкови санације подмирују се из стечајне, односно ликвидационе масе.“

У досадашњем ставу 9. тачка 2) речи: „одређених сходно чл. 158. и 159. овог закона“ се замењују речима: „за примењена геолошка истраживања минералних и других геолошких ресурса, за задржавање истражног простора као и за коришћење минералних сировина и геотермалних ресурса“.

У досадашњим ст. 10. и 11. реч : „става 9)“ се мења и гласи: „о одбијању“.

**Члан 54.**

У члану 104. став 2. брише се тачка 2).

У ставу 2. тачка 3) после речи: „контроле“, се додају речи: „са наведеним одобрењем за истраживање, односно одобрење за експлоатацију и/или експлоатационо поље;“.

**Члан 55.**

Члан 148. мења се и гласи:

„Поступци санације и рекултивације напуштених рудника и рударских објеката обављају се на основу техничког рударског пројекта који садржи: технички опис затеченог стања, технички опис инжењерско-геолошких истраживања ради утврђивања техничко-технолошких подлога за израду пројекта санације и рекултивацијe и технички опис санације и рекултивације напуштених рудника и рударских објеката са предмером и предрачуном.“

**Члан 56.**

Члан 160. мења се и гласи:

„Од средстaва накнаде за коришћење минералних сировина и геотермалних ресурса, која припадају буџету Републике Србије, 35% се користи у складу са годишњим програмом ради подстицања развоја рударства и спречавања и отклањања штетних последица насталих експлоатацијом минералних сировина, који се доноси у складу са Стратегијом, као и планом и програмима остваривања Стратегије.

Годишњим програмом из става 1. овог члана утврђује се коришћење остварених средстава, врсте и обим радова, услови и начин коришћења средстава намењених за реализацију програма.

Влада доноси годишњи програм из става 1. овог члана, на предлог Министарства.

Средства остварена од накнаде за коришћење минералних сировина и геотермалних ресурса, која су приход јединице локалне самоуправе на чијој територији се врши експлоатација, користе се на основу посебног програма мера који доноси надлежни орган јединице локалне самоуправе за унапређење услова живота локалне заједнице, а посебно за изградњу инфраструктурних објеката и других објеката у циљу побољшавања услова живота, на који сагласност даје Министарство, односно надлежни орган аутономне покрајине.“

**Члан 57.**

У члану 176. став 1. реч: „2.“ замењује се са речи : „3.“.

**Члан 58.**

Поступци који су започети до дана ступања на снагу овог закона наставиће се по прописима по којима су започети.

**Члан 59.**

Овај закон ступа на снагу осмог дана од дана објављивања у „Службеном гласнику Републике Србије”